'భారత్‌లో క్లిష్టమైన సంస్కరణలు'
- అంతర్జాతీయ ద్రవ్యనిధి అధినేత్రి లెగార్డ్‌
వాషింగ్టన్‌ : భారత్‌ క్లిష్టమైన, అతి కీలకమైన ఆర్థిక సంస్కరణలు తీసుకు వచ్చేందుకు అవకాశాలు ఎక్కువగా ఉన్నాయని 'అంతర్జాతీయ ద్రవ్య నిధి సంస్థ ' (ఐఎంఎఫ్‌) అధినేత్రి క్రిస్టెన్‌ లెగార్డ్‌ అభిప్రాయపడ్డారు. ఇక్కడి యూనివర్శిటీ ఆఫ్‌ మేరిల్యాండ్‌లో ఆమె మాట్లాడుతూ భారత్‌లో జీఎస్‌టీి బిల్లు ఆమోదం ఆ దేశ వృద్ధిని పెంచనుందన్నారు. 2016, 2017లో భారత్‌ 7.5 శాతం వృద్ధిని సాధించే అవకాశాలున్నట్లు వివరించారు. చౌక చమురు ధరల వల్ల అత్యధికంగా లాభపడుతున్నది భారతేనని పేర్కొన్నారు. ప్రధాని నరేంద్ర మోడీ సంస్కరణల అవశ్యకతను ఇప్పటికే గుర్తించారనీ.. ఆ దిశగా సాగుతున్న తీరును ప్రశంసించారు. జీఎసటీి, భూ సంస్కరణల బిల్లులే ఇందుకు నిదర్శనమన్నారు. మౌలిక వసతుల రంగంలో పెట్టుబడులు ఇతర దేశాల్లో చాలా తక్కువస్థాయుల్లో ఉన్నాయన్నారు. భారత్‌ ప్రస్తుతం అత్యంత ఆకర్షణీయ దేశంగా మారిందని వివరించారు.
మీ స్నేహితులకు రికమెండ్ చెయ్యండి